**Am pus o steluță-n brad**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pus o steluță-n brad, diamant strălucitor

Între fulgii albi ce cad din perdeaua norilor.

Și ți-am dedicat-o ție cu iubire și cu drag

Viitoarea mea soție care mă privești din prag

Cu atâta duioșie încât simt că mă topesc…

Ce să-ți spun iubito ție – decât simplu ”te iubesc!”

Știu, cuvintele-s sărace, faptele vor arăta

Că iubirea mi-e tenace și se va împrospăta

Chiar cu timpul ce va trece, noi vom fi mereu uniți

Zilele le vom petrece luminoși și fericiți…

Și de vor mai fi necazuri împreună vom răzbi

Ca și marea cu talazuri care țărmu’-l va izbi.

Am pus o steluță-n brad, diamant strălucitor

Între fulgii care cad din perdeaua norilor

Ți-o dedic cu-a mea iubire și respect nețărmurit

Să ai numai fericire și parte de-al tău iubit!